

**KAUNO KAZIO GRINIAUS PROGIMNAZIJOS**

**DIREKTORIUS**

**ĮSAKYMAS**

**DĖL KAUNO KAZIO GRINIAUS PROGIMNAZIJOS 2025–2026 MOKSLO METŲ UGDYMO PLANO PAKEITIMO**

2025 m. ...................... d. Nr. 1V-

Kaunas

Vadovaudamasi Lietuvos Respublikos švietimo, mokslo ir sporto ministro 2025 m. rugpjūčio 29 d. įsakymu Nr. V-887 „Dėl Lietuvos Respublikos švietimo, mokslo ir sporto ministro 2025 m. gegužės 21 d. įsakymo Nr. V-559 „Dėl 2025–2026 ir 2026–2027 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“,

1. Į s a k a u pakeisti Kauno Kazio Griniaus progimnazijos 2025–2026 mokslo metų ugdymo planą, patvirtintą 2025 m. rugsėjo 1 d. įsakymu Nr. 1V-54 „Dėl Kauno K. Griniaus progimnazijos ugdymo plano 2025–2026 mokslo metams patvirtinimo“, ir išdėstyti šiuos punktus:

1.1. 7.3 papunktį išdėstyti taip:

7.3. Atostogos ugdymo procese:

- Rudens atostogos – 2025 m. lapkričio 3 d. – 2025 m. lapkričio 9 d.

- Žiemos (Kalėdų) atostogos – 2025 m. gruodžio 24 d. – 2026 m. sausio 4 d.

- Žiemos atostogos – 2026 m. vasario 16 d. – 2026 m. vasario 22 d.

- Pavasario (Velykų) atostogos\* – 2026 m. kovo 30 d. – 2026 m. balandžio 5 d.

\* Moksleiviams, besimokantiems pagal pradinio ir pagrindinio ugdymo programas.

1.2. 62 punktą išdėstyti taip:

„62. Suderinus su mokinio tėvais (globėjais, rūpintojais) mokyklos vadovo įsakymu, mokinys gali nesimokyti meninio ugdymo dalykų, technologijų, fizinio ugdymo, gyvenimo įgūdžių bei gali neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.“

1.3. 82.3 papunktį išdėstyti taip:

„82.3. Mokykla, rengdama individualų ugdymo planą mokiniui, vadovaujasi Progimnazijos ugdymo planų 71 arba 76 punktuose nurodytu pradinio ar pagrindinio ugdymo I-osios dalies dalykų programoms įgyvendinti skiriamų pamokų skaičiumi.“

1.4. Papildyti 82 punktą nauju 82.4 papunkčiu:

„82.4. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 76 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti.“

1. P a v e d u direktoriaus pavaduotojai ugdymui Editai Rabizaitei informuoti mokytojus, klasių vadovus ir kitus suinteresuotus asmenis apie šio įsakymo turinį.
2. Įsakymas įsigalioja nuo jo pasirašymo dienos.

|  |  |
| --- | --- |
| Direktorius | Stanislovas Šimanauskas |